Boris 8. (Storfyrste af Middenheim)

Boris 8. 	Boris 8.
 	
Storfyrste af Middenheim	Storfyrste af Middenheim
Regeringstid: 	fra 244 5E
Krav: 	Søn af Bertholdt 5.
Forgænger: 	Bertholdt 5.
Tronfølger: 	Stefan von Hanau
 	
Ægtefælle: 	Agnethe von Hanau
Børn: 	
Stefan von Hanau
2 ægte mere og 3 bastarder
Hus: 	Hanau
Fader: 	Bertholdt 5.
Moder: 	
Født: 	8. Niveus 219 5E
Religion: 	Ulricanisme
Boris Hieronymus Wolfgang Großfürst von Hanau (8. Niveus 219 5E –), kendt og frygtet som Boris Tödbringer, er kejserlig kurfyrste, storfyrste af den rige og magtfulde frie rigsstad Middenheim, samt det ubestridte overhoved for den hæderkronede adelsslægt von Hanau.
Boris von Hanau har i snart fire årtier regeret enerådigt over bystaten Middenheim og dens omkringliggende opland. Han er kendt som en ubøjelig, egenrådig og udspekuleret hersker med en enorm erfaring når det kommer til at dominere politiske bevægelser og spille dem ud mod hinanden. Hvis noget skal gøres i Middenheim er det igennem ham. I spillet mellem de kejserlige kurfyrster er Boris von Hanau ligeledes en velkendt statsmand. Især er han berygtet for sit lidenskabelige forsvar for de enkelte fyrsters suverænitet og frihed til at styre deres eget territorium. Han er desuden berømt for at give utroligt lidt for folk der søger, at bestemme over ham og hans by. Den gamle kejser Luitpold 2. var efter sigende gennem hele sin regeringstid rasende på den trodsige og evigt modarbejde Boris, der konsekvent søgte at komme centralmagten på tværs. På sine ældre dage og efter sin anden hustru, Agnethe von Hanaus, død i 281 5E har Boris von Hanau spillet en noget mindre landspolitisk rolle og har ikke i tre år forladt sin bystat. Hans ambassadør til det kejserlige hof, grev Ulbrecht von Stradonitz, formår dog at føre den hårdnakkede, nordlige trodsighed videre.
Sin modstand mod kejsermagten til trods har Boris von Hanau ikke desto mindre gjort sit som frygtet feltherre både inden for og uden for Imperiets grænser. Han huskes stadigt for slagene ved Wardow, Kemnitz og Gelbensande, belejringerne af Ostrov og Lwow samt stormen på Rosenthal. Især har hans innovative brug af artilleri og tungt kavaleri været medvirkende til at give ham det uheldssvangre tilnavn Tödbringer.
Boris von Hanau er pragmatisk anlagt traditionalist, ortodoks ulricaner og aristokrat af den gamle skole med et strengt æreskodeks. Han er en stor samler og velynder af klassisk (nogle vil sige en smule gammeldags) teutonsk billedkunst, skulptur og litteratur. Han er gift to gange og har seks børn, tre ægte og tre uægte. Hans ældste arving er fyrst Stefan von Hanau, en evnesvag krøbling.
Category:Adelig
Category:Middenheim
Category:Regent
Category:Imperiet
Category:Den Gamle Verden
Category:Kejserlige Fyrster
Category:Von Hanau
Category:Kejserlige Kurfyrster